***Par*** ***atklāta konkursa „*** ***Ceļojumu aģentūras pakalpojumu nodrošināšana” iepirkuma id. Nr. LPS 2021/02 nolikumu***

2021. gada 7. decembrī tika saņemti jautājumi no ieinteresētā piegādātāja par Latvijas Pašvaldību savienības (turpmāk – Pasūtītājs) rīkotā atklātā konkursa „Ceļojumu aģentūras pakalpojumu nodrošināšana” iepirkuma id. Nr. LPS 2021/02 (turpmāk – Konkurss) nolikuma prasībām, to starpā jautājums: “*Iepirkuma ietvaros tiks rīkota simulācijas uzdevumu izpilde. Šo uzdevumu izpilde būs jāizpilda tehniskajā specifikācijā norādītajā laikā. Sakiet, lūdzu, vai abi uzdevumi tiks nosūtīti vienlaicīgi? Vai tehniskajā specifikācijā norādītais pasūtījumu apstrādes laiks tiks attiecināts katram uzdevumam atsevišķi?”*

Konkursa komisija (turpmāk – Komisija) 2021. gada 10. decembrī sniedza atbildi uz jautājumiem: *“Jā, abi uzdevumi tiks nosūtīti vienlaicīgi. Pasūtījumu apstrādes laiks tiks attiecināts katram uzdevumam atsevišķi.”*, taču atkārtoti izvērtējot saimnieciski izdevīgākā piedāvājuma vērtēšanas nosacījumus, kā arī, lai pretendenti varētu pienācīgi sagatavot katra uzdevuma risinājumu, Komisija vienojas precizēt atbildi un norāda, ka **katrs uzdevums tiks nosūtīts atsevišķā e-pastā ar laika starpību vismaz 60 (sešdesmit) minūtes.** Papildus tam, kā jau iepriekš tika norādīts, katram uzdevumam ceļojuma apstrādes laiks tiks vērtēts atsevišķi.